ถามหน่อยค่ะ พอดีว่าคลอดลูกได้ 15 วันแล้วน้ำคาวปลาเริ่มเป็นสีครีมจางๆมา3-4วันแล้ว พอมาวันนี้ดันมาเป็นเลือดสีแดงสด เป็นเพราะอะไรและมีวิธีรักษามั้ยคะ
สวัสดีค่ะ น้ำคาวปลาคือสารคัดหลั่งที่ออกจากมดลูกตามหลังการคลอด โดยหลังคลอดอาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปโดยหากคลอดบุตรมา 15 วัน อาจจะยังมีน้ำคาวปลาที่เป็นสีเลือดใสๆได้ ต้องสังเกตุอาการเพิ่มเติมว่าเลือดออกมามากน้อยแค่ไหน หากมีอาการปวดท้องน้อยผิดปกติ มีไข้ หรือเจ็บตรงอวัยวะเพศเยอะ เลือดออกมาเป็นลิ่มเลือดชัดเจนเลยนั้น ควรรีบกลับไปพบแพทย์ เพราะอาจเป็นการติดเชื้อบริเวณมดลูกหรือในช่องท้องได้ในเบื้องต้น งดการมีเพศสัมพันธ์ ไม่สวนล้างช่องคลอด สังเกตอาการดังกล่าวไป และกลับไปตรวจกับแพทย์หลังคลอดตามนัด